  Туспуктэм: vk.com ( 23 Фестиваль обучающихся в с.Селты) Наталия Сильвестрова Сьӧлтаын дышетскисьёслэсь спортъя XXIII элькун фестивальзэс усьтон ужрад ортчиз. Ӵошатсконъёс 8-тӥ пӧсьтолэзёсь радъяськозы. Со сярысь Удмуртиысь тӧролэн но кивалтэтлэн пресс-службазы ивортӥз. « Та нуналъёсы Сьӧлта – Удмуртиысь валтӥсь инты, малы ке шуоно татчы яркыт но спортэн эшъяськись егитъёс люкаськизы. Ваньзы соос тыршыса ужасьёс, кудъёсыз кыӵе ке азинлыкъёс басьтэмын ни. Таӵе чебер усьтон ужрад бере егит спортсменъёс ӟеч мылкыдын медальёс мед вормозы шуыса сӥзисько » Светлана Болотникова, Удмуртиысь дышетонъя но тодосъя министр Фестивале элькунысь ёросъёсысь но каръёсысь 900 пиналъёс но 138 тренеръёс-дышетӥсьёс пыриськозы. егит спортсменъёс капчи атлетикаая, мини-футболъя, волейболъя, баскетболъя но лаптая ӵошатсконъёсын вожвылъяськозы. Тодэ вайытом, 2022-тӥ арын Дышетскисьёслэн спортъя XXII элькун фестивальзы Шарканын радъяськиз. Тегъёс: Спорт фестиваль нылпиос Сьӧлта Удмуртия  